فرانسا پرزیدنتی امانوئل ماکرون ایله روسیا پرزیدنتی ولادیمیر پوتین آراسیندا اولان تلفون دانیشیغیندا دوغو غوطه  مسئله‌سی موذاکیره اولونوب.
الیزه سارایی‌نین بو باره‌ده وئردیگی آچیقلامادا بیلدیریلیب کی، ماکرون روسیانین سوریه رژیمی‌نین بمت تهلوکه‌سیزلیک شوراسی‌نین 2401 نؤمره‌لی قرارینی آچیق شکیلده قبول ائتمه‌سی، سیویل لره قارشی هوجوم‌لارین قارشی‌سی‌نین آلینماسی اوچون کونکرت و رئال تدبیرلر گؤرولمه‌سی‌نین واجیب‌لیگینی وورغولاییب. ماکرون همچنین  روسیانین دوغو غوطه-ده "اینسانی فاصیله" قراری‌نین کیفایت‌سیز اولدوغونو ایفاده ائدیب، بمت تهلوکه‌سیزلیک شوراسی‌نین قرارینا گؤره اینسانی یاردیم کونووی‌لاری‌نین احتیاجی اولان اینسان‌لارا چاتدیریلماسی‌نین واجیب‌لیگینی دیله گتیریب. همچنین ماکرون پوتینه سوریه رژیمی‌نین تخلیه‌لره مانع اولدوغونو و آتشکس قرارینا عمل ائتمه‌دیگینی خاطیرلادیب.
آچیقلامادا ماکرونون روسیانی وعده لرینی یئرینه یئتیرمه‌سی و اعتبارلی‌لیغینی گؤسترمه‌سی اوچون مسئولیت‌لرینی یئرینه یئتیرمه‌یه چاغیردی ایفاده‌لری یئر توتوب.
قئید ائدک کی، ماکرون کئچن هفته ده همین موضوع ایله علاقه‌لی اولا‌راق امریکا و ایران پرزیدنت‌لریله گؤروشموشدو.
